สวัสดีค่ะ พอดีเมื่อวันที่ 17 เดือนที่แล้ว หนูกับแฟนได้เอาอวัยวะเพศมาถูกัน (ไม่ได้สอดใส่นะคะ) แต่ด้วยความกังวลของหนูจึงซื้อยาคุมฉุกเฉินมาทานเมื่อวันที่ 19 เดือนที่แล้ว หลังจากนั้นมีเลือดในปริมาณเทียบเท่ากับประจำเดือน ไหลตั้งแต่วันที่ 24 จนถึง 29 ค่ะ (ระยะเวลาเท่าๆกับที่หนูมีประจำเดือนในรอบเดือนนั้นๆเลย + ปริมาณเลือดที่ไหลก็เหมือนประจำเดือนเลยค่ะ) หลังจากนั้นก็ไม่มีเมนส์มาอีกเลยในรอบเดือนมิถุนานี้ (เดือนที่แล้วประจำเดือนหนูมาตั้งแต่ 11-17ค่ะ) เลยอยากสอบถามคุณว่าในเคสของหนูแบบนี้ โอกาสจะท้องยังมีมั้ยคะ (ใช้ที่ตรวจครรภ์ตรวจมาตลอดแทบทุกอาทิตย์ ขึ้นว่าไม่ท้องตลอดค่ะ) แล้วประจำเดือนรอบถัดไปของหนูจะมาในเดือนหน้าไหมคะ พอดีอ่านข้อมูลแล้วสับสนค่ะ รบกวนคุณด้วยนะคะ
สวัสดีค่ะ หากไม่มีการสอดใส่อวัยวะเพศเข้าไปในช่องคลอดเลยนั้น แทบจะไม่มีโอกาสทำให้เกิดการตั้งครรภ์ได้ โดยน้ำอสุจิที่อยู่ข้างนอก อวัยวะเพศไม่น่าจะสามารถผ่านเข้าไปผสมกับไข่จนทำให้เกิดการตั้งครรภ์ได้ดังนั้นในกรณีนี้จริงๆแล้วก็ไม่น่าจะมีความจำเป็นต้องกินยาคุมฉุกเฉินตามไป ซึ่งยาคุมฉุกเฉินอาจทำให้มีเลือดออกผิดปกติทางช่องคลอด มีประจำเดือนมาคลาดเคลื่อนไปได้ แต่ไม่ควรเกิน 35 วันจากรอบก่อนค่ะการมีเลือดออกวันที่ 24-29 ต้องดูว่ามาตรงตามรอบเดือนหรือไม่ ซึ่งก็ยังมีความเป็นไปได้ว่าจะเป็นเลือดประจำเดือนหรือเลือดจากผลข้างเคียงของยาก็ได้ อาจจะต้องยืนยันการตั้งครรภ์ดูด้วย แม้โอกาสจะน้อยมากๆ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ ถ้าไม่ได้ตั้งครรภ์ ประจำเดือนรอบถัดไปก็ควรมาตามปกติ ถ้าไม่มีความผิดปกติของมดลูกหรือรังไข่อะไรอยู่เดิมค่ะ